Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5737

4. Megjegyzés. – Az összeköttetési rendszerek másodlagos energiaellátásra és a megbízhatóságukra, valamint a rendelkezésre állásukra vonatkozó útmutató anyagot az Annex 10, I. Kötet 2.9 pontja és az "F" Melléklet foglalja magába. Aeronautical telecommunication network (ATN). Légiforgalmi Távközlési Hálózat (ATN). Egy belső hálózati kiépítés, amely lehetővé teszi a földi, levegő-föld és repülési adat alhálózatok számára az együttműködést egymás között, a Nemzetközi Szabványügyi Szervezet (ISO) Nyílt Rendszer Összekapcsolás (OSI) referencia modellen alapuló közös interfész szolgáltatás és protokolllok elfogadásával. Aircraft address. Légijármű címzés. Huszonnégy bit egyedi kombinációja, amely egy légijármű számára kijelölésére rendelkezésre áll a levegő-föld összeköttetés, a navigáció és légtér-ellenőrzés céljára. Aircraft earth station (AES). Légijármű fedélzeti földi állomás (AES). Mozgó földi állomás a repülési mozgó műholdas szolgáltatásban, amely egy légijármű fedélzetén van elhelyezve (lásd még (“GES"). Bit error rate (BER). Bit hiba-arány (BER). Egy mintavételben található bit hibák száma, osztva a mintavételben lévő összes bitek számával, általában sok ilyen mintavétellel átlagolva. Carrier-to-multipath ratio (C/M). Direkt több-utas vivőfrekvenciás teljesítmény viszonyszám. A vivőfrekvencia teljesítmény közvetlenül vett, azaz visszaverődés nélküli viszonyszáma, a több-utas teljesítményhez, azaz a visszavert vivőfrekvencia teljesítményhez képest. Carrier-to-noise density ratio (C/N0). Vivőfrekvencia zajsűrűség viszonyszám (C/N0). A teljes vivőfrekvencia teljesítmény viszonyszáma az 1 Hz sávszélességhez tartozó átlagos zajteljesítményhez képest, amelyet rendszerint dBHz-ben fejeznek ki. Channel rate. Csatorna átviteli sebesség. Az a sebesség, amellyel biteket visznek át az RF csatornán keresztül. Ezek a bitek tartalmazzák azokat a biteket, amelyeket keretezésre és hiba-korrekcióhoz használnak, valamint az információt hordozó biteket. Kötegelt adatátvitel esetében az átviteli sebesség a kötegelés időtartama alatti pillanatnyi kötegelési sebességre vonatkozik. Channel rate accuracy. Csatorna átviteli sebesség pontossága. Ez annak az órajelnek a relatív pontossága, amelyhez az átvitt csatorna-biteket szinkronizálják. Például, az 1,2 kbit/s csatorna átviteli sebességnél a 106 egy részének maximális hibája, amely magában foglalja a maximálisan megengedett órajel-hibát, ±1,2 x 10-3 Hz. Circuit mode. Áramköri módozat. Olyan kialakítású kommunikációs hálózat, amely az alkalmazások szempontjából dedikált átviteli vonalnak tekinthető. Doppler shift. Doppler-eltolódás. A vevő egységnél megfigyelt frekvencia-eltolódás, amely az adó egység és a vevő egység közötti relatív elmozdulás következménye. End-to-end. Végponttól-végpontig. Teljes kommunikációs úthoz tartozó, vagy arra vonatkozó, tipikusan (1) az információ-forrás és a kommunikációs rendszer közötti, az átviteli végen lévő interfésztől (2) a kommunikációs rendszer és az információ-használó, vagy feldolgozó, vagy alkalmazó közötti, a vételi végen lévő interfészig tartó összeköttetési útvonal. End-user. Végfelhasználó. Az információ végső forrása és/vagy felhasználója. Energy per symbol to noise density ratio. (Es/N0) Jel-zaj teljesítmény viszony (Es/N0). A csatorna-szimbólumonként kisugárzott átlagos energia és az átlagos zaj teljesítmény viszonyszáma az 1 Hz sávszélességben, rendszerint dB-en kifejezve. Az A-BPSK és A-QPSK esetében egy csatorna-szimbólum egy csatorna-bitnek felel meg. Equivalent isotropically radiated power (e.i.r.p.) Izotropikusan kisugárzott egyenértékű teljesítmény (e.i.r.p.) Az antennába táplált teljesítmény és az antenna egy megadott irányban az izotróp sugárzóhoz viszonyított nyereségének összege. (abszolút vagy izotróp nyereség). Forward error correction (FEC). Adat-továbbítási hiba védelem (FEC). A továbbított jel redundáns információval oly módon történő kiegészítésének folyamata, amely lehetővé teszi a továbbításban jelentkező hibák kijavítását a vevőnél. Gain-to-noise temperature ratio. Nyereség-zaj hőmérsékleti viszonyszám. Az antenna alrendszer vevő-oldali kimenetén az antenna-nyereség és zaj viszonyszáma rendszerint dB/K-ban kifejezve. A zajt annak a hőmérsékletnek az értékeként fejezik ki, amellyel egy 1 Ohm-os ellenállás hőmérsékletének emelkedni kell az ugyanakkora zaj teljesítmény-sűrűség előállításához. Ground earth station(GES). Földi telepítésű földi állomás (GES) A műholdas állandóhelyű szolgálat, vagy néhány esetben a műholdas légiforgalmi mozgó-szolgálat földi állomása, amelyet egy meghatározott állandó földi helyre telepítenek a műholdas légiforgalmi mozgó-szolgálat részére távkapcsolat nyújtása céljából. Megjegyzés. – Ezt a meghatározást az ITU Nemzetközi Rádió-Rendszabályzata a “repülési földi állomás” meghatározásaként használja. A Szabványok és Ajánlott Gyakorlatok-(SARPs)-ban alkalmazott “GES” meghatározásának az a célja, hogy egyértelműen megkülönböztesse ezt egy légijármű fedélzetén elhelyezett földi állomástól (AES), amely egy légijármű fedélzetén lévő mozgó állomás. Mode S subnetwork. Mód S alhálózat. A másodlagos légtér-ellenőrző radar (SSR) Mode S kérdező és válaszadó egységek felhasználásával - meghatározott protokollok szerint végzett digitális adatcsere céljára szolgáló eszköz. Packet. Adatcsomag. Hálózati szintű összeköttetési eszközök közötti adatcsere alapegysége. Packet layer protocol (PLP). Adatcsomag réteg protokolll (PLP). Egyenrangú egységek közötti hálózati szintű összeköttetés létesítésére és fenntartására, valamint adatcsomagok átvitelére szolgáló protokoll. Ezen szabvány vonatkozásában a hivatkozott kifejezés arra a protokolllra vonatkozik, melyet az ISO 8208 szabványban határoztak meg. Point-to-point. Ponttól-pontig. Két, főképpen végfelhasználói berendezés, egymással való kölcsönös összeköttetéséhez tartozó, vagy arra vonatkozó, két különálló végfelhasználót összekötő szolgáltatás kommunikációs útvonala, megkülönböztetésként a közvetítő- és a több-pontú szolgáltatástól. Slotted aloha. Időosztásos távközlési csatorna használat. Véletlenszerű hozzáférhetőség stratégiája, ahol több felhasználó egymástól függetlenül férhet hozzá ugyanahhoz az adatátviteli csatornához, de minden összeköttetést egy rögzített résidőre kell korlátozni. Az összes felhasználó ismeri ugyanazon résidő szerkezetet, de egyéb koordináció nincs a felhasználók között. Switched virtual circuit (SVC). Kapcsolt virtuális áramkör (SVC). Az ISO 8208 protokolllon belül szolgáltatott elsődleges áramkör vezérlő eljárás. A hálózati forrásokat dinamikusan kiosztják szükség esetén, és felszabadítják, ha már nincs erre igény. Time division multiplex access (TDMA). Időosztásos multiplex hozzáférés (TDMA). Egy RF csatorna időmegosztásos használatán alapuló, többszörös hozzáférési eljárás, amely a következőket alkalmazza: (1) diszkrét, egymást követő idő-réseket, mint alapvető megosztott forrást; és (2) működő protokolllok egy halmazát, amely lehetővé teszi a használók számára, hogy együttműködjenek egy vezérlő irányító állomással a csatorna elérés elősegítésére. Time division multiplex (TDM). Időosztásos multiplex (TDM). Egy csatorna-megosztási stratégia, amelyben az azonos forrásból származó, de különböző rendeltetési helyű információ-csomagokat időrendben sorba rendezik ugyanazon a csatornán. Transit delay. Átviteli késés. Az összeállított adatcsomag továbbítására irányuló kérés, valamint a vevő-oldali megfelelő csomag vételére és felhasználására vagy továbbítására való készségre vonatkozó jelzés között eltelt idő, kötegelt adat rendszerekben. VHF digital link (VDL). VHF (ultrarövidhullámú) digitális összeköttetés. A repülési távközlési hálózat (ATN) alkotó részét képező mozgó alhálózat, amely a repülési mozgó VHF frekvencia-sávban üzemel. Ezenkívül, a VDL nem-ATN funkciókat is szolgáltat, mint például digitalizált hangot.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes